
Investīcijas 2.1.2.1.i. projekta "Pakalpojumu sniegšanas reformas atbalsts" pase

1. Finansējuma saņēmējs, kas īsteno projektu

	1.1. Finansējuma saņēmējs, kas īsteno projektu (institūcija)
	Viedās administrācijas un reģionālās attīstības ministrija (turpmāk – VARAM)

	1.2. Projekta īstenošanas partneri 
	Projekta īstenošanā piesaistīti šādi projekta partneri:
· 17 pašvaldības: Aizkraukles novada pašvaldība, Augšdaugavas novada pašvaldība, Balvu novada pašvaldība, Bauskas novada pašvaldība, Cēsu novada pašvaldība, Dienvidkurzemes novada pašvaldība, Gulbenes novada pašvaldība, Limbažu novada pašvaldība, Līvānu novada pašvaldība, Ludzas novada pašvaldība, Madonas novada pašvaldība, Preiļu novada pašvaldība, Saldus novada pašvaldība, Slampes pagasta pārvalde (Tukuma novada pašvaldība), Smiltenes novada pašvaldība, Valmieras novada pašvaldība, Ventspils novada pašvaldība.
· Ventspils valstspilsētas pašvaldības iestāde “Ventspils Digitālais centrs”



2. Saistīto projektu programma

	2.1. Programmas nosaukums 
	Valsts pakalpojumu platformu attīstības programma

	2.2. Saistība ar citiem projektiem
	Eiropas Savienības fondu un struktūrfondu un Kohēzijas fonda 2014.-2020. gada plānošanas perioda darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākums “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”[footnoteRef:2]. [2:  Centrālā finanšu un līgumu aģentūra, skatīts 19.09.2022. pieejams: https://www.cfla.gov.lv/lv/2211-centralizetu-publiskas-parvaldes-ikt-platformu-izveide-publiskas-parvaldes-procesu-optimizesana-un-attistiba] 

      1.   Ventspils valstspilsētas pašvaldības iestādes “Ventspils Digitālais centrs” īstenotais projekts Nr. 2.2.1.1/17/I/034 “Koplietošanas IKT resursu attīstība pašvaldību vajadzībām”[footnoteRef:3]. [3:  VARAM tīmekļvietne, detalizētie projektu apraksti, skatīts 27.03.2025., pieejams: https://www.varam.gov.lv/lv/221-nodrosinat-publisko-datu-atkalizmantosanas-pieaugumu-un-efektivu-publiskas-parvaldes-un-privata-sektora-mijiedarbibu] 

Projekta ietvaros paveikts:
a)   Valsts un pašvaldību vienoto klientu apkalpošanas centru (turpmāk – VPVKAC) informācijas sistēmas (turpmāk – IS) attīstība, t.sk. pakalpojumu pieteikumu vadības risinājuma pilnveide, zināšanu bāzes pilnveide, saziņas risinājuma pilnveide, sniegto pakalpojumu uzskaites un atskaišu risinājuma pilnveide, VPVKAC IS pārvaldības risinājuma pilnveide, universālā datu apmaiņas ar ārējā IS risinājuma izveide.
b)   Pašvaldību informācijas un komunikācijas tehnoloģiju (turpmāk – IKT) resursu koplietošanas platformas izveide, iekļaujot IKT infrastruktūras resursu iegādi un uzstādīšanu, virtuālo serveru nodrošināšanas pakalpojuma vadības risinājuma izveidi un ieviešanu, pašvaldību darbinieku federatīvās autentifikācijas risinājuma izveidi un ieviešanu, IKT resursu drošības vadības risinājuma izveidi un ieviešanu.
      2.   VARAM īstenotais projekts Nr. 2.2.1.1/19/I/002 “Publiskās pārvaldes informācijas un komunikāciju tehnoloģiju arhitektūras pārvaldības sistēma 2. kārta”[footnoteRef:4]. [4:  turpat] 

Projektā īstenots izmēģinājuma projekts “Attālinātās konsultācijas valsts un pašvaldības VPVKAC paplašinātā tīklā”, aprīkojot pakalpojuma saņemšanas punktus ar iespēju nodrošināt klientiem iestādes speciālista attālinātas, individuālas konsultācijas pakalpojuma saņemšanu VPVKAC paplašinātajā tīklā.
      3.   VARAM īstenotais projekts Nr. 2.2.1.1/21/I/002 “Atvieglojumu vienotās informācijas sistēmas un latvija.lv atvēršana komersantiem un valsts un pašvaldības vienoto klientu apkalpošanas centru attīstība”[footnoteRef:5]. [5:  turpat] 

Projekta ietvaros paveikts:
a)   iepirkums un VPVKAC IS pakalpojumu pārvaldības risinājuma pilnveide:
· attālinātā ierēdņa videoiezvana modulis;
· vienota iestāžu speciālistu pieejamības rindu pārvaldības sistēma; 
· VPVKAC pakalpojumu pārvaldības risinājuma veiktspējas palielināšana;
· VPVKAC pakalpojumu pārvaldības risinājuma testēšana (funkcionalitāte, saskarnes, veiktspēja u.c.);
· drošības audita nosacījumu noteikšana un tā organizēšana;
· veiktspējas audita nosacījumu noteikšana un tā organizēšana;
· infrastruktūras, izmitināšanas nodrošināšana, sistēmu un datu bāzu administrēšana;
· VPVKAC pakalpojumu pārvaldības risinājuma uzturēšana projekta laikā;
· nodrošinātas VPVKAC nodarbināto mācības par pilnveidoto VPVKAC pakalpojumu pārvaldības risinājumu.
Apliecinām, ka nepastāv dubultā finansējuma risks pret norādītajiem projektiem.
Apliecinām, ka projekta ietvaros komercdarbības atbalsts netiks sniegts





3. Projekta mērķis un galvenie ieguvumi

	3.1. Projekta mērķis un galvenais saturs
	Ieviešot Koncepcijas par publisko pakalpojumu sistēmas pilnveidi (Ministru kabineta (turpmāk – MK) 2013. gada 19. februāra rīkojums Nr. 58) uzdevumus, tika uzsākta VPVKAC izveide ar mērķi nodrošināt valsts pārvaldes pakalpojumu pieejamību atbilstoši “vienas pieturas aģentūras” principam, sniedzot iespēju pieteikt pieprasītākos pakalpojumus tuvāk iedzīvotāja dzīvesvietai. Valdības rīcības plāna Deklarācijas par A.K. Kariņa vadītā MK iecerēto darbību īstenošanai 246.2. pasākumā dots uzdevums turpināt attīstīt vienas pieturas aģentūras pakalpojumu saņemšanu gan klātienē, gan digitāli, sekmēt iestāžu sadarbību tiešsaistē. Izpildot augstāk minētos uzdevumus, 35 pašvaldībās darbojas 216 VPVKAC, nodrošinot iespēju klātienē vienkopus pieteikt pašvaldību pakalpojumus un 19 valsts pārvaldes iestāžu 142 pakalpojumus.
Saskaņā ar Digitālās transformācijas pamatnostādņu 2021.-2027. gadam (apstiprinātas ar MK 2021. gada 7. jūlija rīkojumu Nr. 490, turpmāk – Pamatnostādnes) redzējumu par valsts pārvaldes pakalpojumu digitālo transformāciju – daudzkanālu piegādi (4.4.9.2. rīcības apakšvirziens), valsts pārvaldes pakalpojumiem jābūt sabiedrībai pieejamiem ērti, atbilstoši vienas pieturas aģentūras principam kā digitālajā, tā analogā vidē, pieprasot pēc iespējas mazu pakalpojuma saņēmēja iesaisti un pūles. Nepieciešamā rīcība iekļauj uzdevumu transformēt pakalpojumu pieprasīšanas un piegādes kanālus, tostarp, teritoriāli izvērst VPVKAC tīklu, atbalstīt tālruņa zvanu apkalpošanu, to centralizējot un digitalizējot, paplašināt klientu apkalpošanu ar distances apkalpošanas iespējām. Rīcības tehnoloģiskais atbalsts paredz pakalpojumu pieprasīšanai un saņemšanai nepieciešamos lietojumus veidot atkārtoti izmantojamus gan iestāžu IS, gan VPVKAC IS. Savukārt, Pamatnostādņu redzējums par pilnībā digitalizētu un datu vadītu valsts pārvaldes pamatdarbību (4.4.9.3. rīcības apakšvirziens) paredz pakalpojumu sniegšanu organizēt un nodrošināt pilnībā digitāli, pieļaujot tās pārveidošanu uz vai no analogā formāta tikai klientu apkalpošanas vajadzībām. Sabiedrības grupām ar zemām digitālām prasmēm ir nodrošināma iespēja pakalpojumus saņemt klātienē, teritoriāli pieejamos VPVKAC, pa tālruni, izmantojot centralizētus zvanu centrus, vai rakstiski.
Saskaņā ar MK 2023. gada 5. septembra noteikumiem Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”, pašvaldībām tiek piešķirta valsts budžeta dotācija VPVKAC uzturēšanai, tādējādi sekmējot projekta ietvaros atvērto VPVKAC darbības ilgtspēju.
Projekta mērķis: izvērst un funkcionāli stiprināt esošo VPVKAC tīklu.
VPVKAC tīkla darbība tiks izvērsta ar pilnveidotu attālināta ierēdņa videozvana palīdzību valsts pārvaldes pakalpojumu turētājiem[footnoteRef:6], izmantojot pakalpojumu pieteikšanas tīklu, un tajā sniegtie pakalpojumi būs pieejami visām sabiedrības grupām tajos kontaktpunktos, kuros ir iegādāts un uzstādīts nepieciešamais aprīkojums videozvana veikšanai. [6:  MK 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 2.2. apakšpunkts.] 

Projekta laikā tiks:
a)   izveidoti 99 jauni vienotie pakalpojumu pieteikšanas kontaktpunkti (VPVKAC), izvēršot esošo VPVKAC tīklu līdz pagastu līmenim, veidojot vienotu pakalpojumu sniegšanas kontaktpunktu tīklu, kam ir nepieciešamie tehnoloģiskie rīki un procesi klientu apkalpošanas funkcijas nodrošināšanai klātienē un attālināti, tādejādi veicinot valsts pārvaldes pakalpojumu pieejamību. VPVKAC tīkla paplašināšana tiek plānota pakāpeniski, līdz 2026. gada pirmajam ceturksnim sasniedzot 100 % no plānotā jauno VPVKAC skaita;
b)  pilnveidota VPVKAC IS;
c) veikts esošā VPVKAC tīkla izvērtējums, sniegto pakalpojumu analīze un nākotnes attīstības virzieni.

	3.2. Projekta pamatojums (aktualitāte/nepieciešamība/risināmā problēma) 
	Projekts risinās šādas problēmas:
a)   sadrumstalota klientu apkalpošanas pārvaldība. Esošajā iestāžu klientu apkalpošanas centru (turpmāk - KAC) un VPVKAC organizācijā nav iespējams nodrošināt centralizētu, uz vienādiem kvalitātes standartiem balstītu klientu apkalpošanu klātienē un attālinātos kanālos;
b)   ģeogrāfiskā pieejamība. Neviendabīgs KAC tīkls ar ierobežotu ģeogrāfisko pieejamību;
c)   ierobežota attālināta saziņa ar iestāžu ekspertiem;
d)   iestādes samazina iedzīvotāju klātienes apkalpošanas vietu skaitu.

	3.3. Projekta ieguvumi[footnoteRef:7] [7:  Obligāti jāiekļauj vismaz viens (vēlami vismaz divi) būtisks ieguvums, kas tiek sasniegts jau projekta īstenošanas laikā. Šajā sadaļā ir jānorāda būtiski ieguvumi nozarei, institūcijai, sabiedrībai, bet nav jānorāda iznākumi – ieguldījumi Atveseļošanas un noturības mehānisma plāna 2.1. mērķa rādītāju sasniegšanā, ko norāda 5. punktā.] 

	Ieguvuma mērīšanas vai verificēšanas metode un mērāmais rādītājs[footnoteRef:8] [8:  Piemēram, ja ieguvums ir personāla administrēšanas funkcijas centralizācija, tad mērījums varētu būt, piemēram, tiešās pārvaldes darbinieku skaits, kas to izmanto, vērtība, piemēram, 10 000, un sasniegšanas laiks – 2026. gads.] 

	Vērtība (pašreizējā / plānotā)
	Sasniegšanas laiks (gads)

	3.3.1.   Pakalpojumu turētājiem[footnoteRef:9] nodrošināta klātienes apkalpošana atbilstoši aprīkotās telpās ar apmācītu darbinieku palīdzību, nākotnē dodot iespēju pakāpeniski atteikties no iestāžu uzturētām klātienes apkalpošanas struktūrvienībām [9:  MK 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 2.2. apakšpunkts.] 

	VPVKAC IS reģistrēto VPVKAC skaits
	216 / 315
	2026. gads

	3.3.2. Izvērtēts un analizēts esošais VPVKAC tīkls
	Iegūts pētījums par VPVKAC tīkla nākotnes attīstības virzieniem 
	0 / 1
	2026. gads



4. Nepieciešamā finansējuma apjoms un tā sadalījums pa projekta darbībām iznākumu sasniegšanai un būtisko izmaksu veidiem 

	4.1.   Atveseļošanās un noturības mehānisma fonda finansējums (kopā)*
	4.2.   Plānotais pievienotās vērtības nodokļa (PVN) apmērs (kopā), ja tiks pieprasīta tā segšana[footnoteRef:10], un avansa apmērs, ja plānots to pieprasīt[footnoteRef:11] [10:  PVN netiek attiecināts projektu īstenotājiem, kas to var attiecināt patstāvīgi. Pārējie projektu īstenotāji var pieprasīt to attiecināt, norādot apmēru un saskaņojot to ar Finanšu ministriju.]  [11:  Avansa maksājumi ir attiecināmi uz projektu īstenotājiem, kas nav valsts tiešās pārvaldes institūcijas. Jānorāda apmērs, kas nepārsniedz 30 % no attiecināmo izmaksu kopsummas, un jāsaskaņo ar Finanšu ministriju.] 


	1 934 297 EUR
	 317 610 EUR
	0,00 EUR 

	*Nedrīkst pārsniegt projektam piešķirto Atveseļošanās un noturības mehānisma fonda finansējumu.



	Projekta ietvaros veicamo darbību un būtisko izmaksu veidu raksturojošs apzīmējums 
	Izmaksu apmērs (indikatīvi)
	Maksimālais apmērs[footnoteRef:12] [12:  Apmērs, ko nedrīkst pārsniegt, nesaskaņojot grozījumus MK. Ja ierobežojumi uz konkrēto pozīciju nav attiecināmi, tad norāda "n/a".] 

	Darbības iznākums

	1. Pašvaldību telpu pielāgošana vismaz 99 VPVKAC vajadzībām
	98 182
	98 182
	Izveidotas vismaz 99 VPVKAC telpas

	2. VPVKAC tehniskais nodrošinājums vismaz 99 VPVKAC
	490 909
	490 909
	Izveidotie vismaz 99 VPVKAC aprīkoti ar darbībai nepieciešamām IKT tehnoloģijām

	3. VPVKAC IS pilnveides, drošības un veiktspējas audita izmaksas 
	700 943 
	700 943
	VPVKAC IS pieejamas pilnveidotas funkcionalitātes
Infrastruktūras pilnveide neietver investīcijas serveru iegādei

	4. Projekta vadības un administrēšanas, t.sk. vadības un īstenošanas personāla atlīdzības izmaksas
	446 660
	446 660
	Projekta valdībā un īstenošanā ieguldītās piesaistīto speciālistu darba stundas projekta mērķu sasniegšanai

	5. Esošā VPVKAC tīkla izvērtējums, sniegto pakalpojumu analīze un nākotnes attīstības virzieni
	197 603 
	197 603
	Iegūts esošo VPVKAC tīkla izvērtējums un to nākotnes attīstības virzieni


* Nedrīkst pārsniegt projektam piešķirto Atveseļošanās un noturības mehānisma fonda finansējumu.

5. Projekta ieguldījums reformu un investīciju mērķu rādītāju sasniegšanā
5.1. Modernizēto pārvaldes procesu IKT risinājumi

	Skaits
	IKT risinājuma nosaukums
	Īss apraksts[footnoteRef:13] [13:  Informācija, kas norādīta MK 2021. gada 31. augusta noteikumu Nr. 597 "Valsts informācijas sistēmu attīstības projektu uzraudzības kārtība" (tai skaitā IKT būvvaldes kārtība) 2. pielikuma "Valsts informācijas sistēmas attīstības aktivitātes apraksts" 6.1. apakšpunktā.] 

	Valsts mākonī
(jā/nē)
	Termiņš IKT risinājumu attīstības saskaņošanai[footnoteRef:14] (gads, ceturksnis) [14:  Tai skaitā IKT būvvaldes kārtībā jau saņemtā VARAM saskaņojuma datums vai plānotais termiņš, kad tas tiks saņemts.] 

	Termiņš ieviešanai produkcijā (gads, ceturksnis)
	Risinājuma lietotāji (skaits)

	1
	5.1.1. VPVKAC IS
	Informācijas sistēma, kura ietver tehnisko līdzekļu un programmatūras kopumu datu aprites nodrošināšanai vienotā klientu apkalpošanas centra darbībai (t.sk. rindu vadībai)
	Nē 

	2024. gada 2.ceturksnis
	2026. gada 2.ceturksnis
	315 VPVKAC, VARAM, valsts pārvaldes iestādes – pakalpojumu turētāji



5.2. Centralizētās funkcijas vai koplietošanas pakalpojumi

	Skaits 
	Pakalpojums (pakalpojumu grupa)
	Koplietošanas pakalpojumu lietotāji (institūcijas)
	Norāde uz MK lēmumu par attīstības plānu[footnoteRef:15] [15:  Ja koplietošanas pakalpojuma attīstības plāns tiek iesniegts vienlaikus ar MK rīkojumu par projekta atlases kārtu, par to pievieno norādi.] 

	Termiņš ieviešanai (gads, ceturksnis)

	1
	Pilnveidots koplietošanas pakalpojums “Atbalsts vienotajos pakalpojumu pieteikšanas kontaktpunktos” (attālināta ierēdņa videozvans)
	Institūcijas – pakalpojumu turētāji, VPVKAC
	Tiek iesniegts vienlaikus ar projekta pasi
	2026. gada 2. ceturksnis



5.3. Centralizēti pārvaldāmās nozares būtiskās datu kopas

	Skaits
	Saturu raksturojošs nosaukums
	Termiņš piekļuves nodrošināšanai (gads, ceturksnis)

	2
	Dati par privātpersonām sniegto atbalstu vienotajos pakalpojumu pieteikšanas kontaktpunktos 
	2026. gada 2. ceturksnis


[bookmark: _Hlk104550571]
6. Projekta pārvaldības un īstenošanas kapacitāte[footnoteRef:16] [16:  Kapitālsabiedrības un pašvaldības norāda arī finanšu kapacitāti atbilstoši finansēšanas nosacījumiem.] 


	VARAM Projektu pārvaldības departamentam sadarbībā ar citiem digitālās transformācijas rīcībpolitikas departamentiem ir pieredze ar apjomīgu projektu (t.sk. IKT projektu) ieviešanu valsts pārvaldē. To mērķis - nodrošināt Eiropas Reģionālās attīstības fonda (ERAF) 2014. – 2020. gada līdzfinansēto IKT projektu sasvstarpējo saskaņotību, būtiskāko centralizēto platformu projektēšanu un īstenošanu, kā arī veicināt sabiedrības spējas un ieinteresētību efektīvi izmantot radītos IKT risinājumus. 
VPVKAC IKT attīstība tika uzsākta ES fondu 2014-2020 plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa projektā Nr. 2.2.1.1/19/I/002 “Publiskās pārvaldes informācijas un komunikāciju tehnoloģiju arhitektūras pārvaldības sistēma 2.kārta” un projektā Nr. 2.2.1.1/21/I/002 “Atvieglojumu vienotās informācijas sistēmas un latvija.lv atvēršana komersantiem un valsts un pašvaldības vienoto klientu apkalpošanas centru attīstība”, nodrošinot esošo VPVKAC tehnoloģisko modernizāciju un pakalpojumu vadības sistēmas attīstību.
Lai nodrošinātu nepārtrauktu un projekta mērogam atbilstošu projekta vadīšanu un īstenošanu, Projekts paredz šādas struktūrvienības: Projekta uzraudzības padome, Projekta vadītājs, Projekta komanda un citas Projekta īstenošanā un uzraudzībā iesaistītās puses, kā arī piesaistītie 18 Projekta sadarbības partneri.
Projekta uzraudzības padome sastāv no projektā iesaistīto institūciju pārstāvjiem un nodrošina uzraudzību pār rezultātu sasniegšanu.
Projekta vadības komanda sastāv no projekta vadītāja, kas ir atbildīgs par projekta darbību norisi atbilstoši apstiprinātajai projekta pasei, vada projekta komandu, veic apguves uzskaiti, kā arī atskaišu sagatavošanu. Projekta vadītājs, pārliecinoties, ka projekta mērķi tiek sasniegti plānoto resursu ietvaros, nodrošina integrētu darbu starp projektā iesaistītajiem – projekta īstenošanas personālu, nozares ekspertu un pakalpojumu vadības sistēmas turētāja - sadarbības partneru atbildīgajiem darbiniekiem. Specifisku uzdevumu veikšanai projekta vadītājs pēc nepieciešamības piesaista kompetentas amatpersonas no VARAM struktūrvienībām un, pēc nepieciešamības, projekta partnerus.
Precīzs īstenošanas personāla skaits pieejams Vienošanās par Eiropas Savienības Atveseļošanas un noturības mehānisma plāna investīcijas 2.1.2.1.i. “Pārvaldes centralizētās platformas un sistēmas” projekta Nr. 2.1.2.1.i.0/1/23/I/VARAM/011 “Pakalpojumu sniegšanas reformas atbalsts” īstenošanu 3. pielikumā “Projekta "Pakalpojumu sniegšanas reformas atbalsts" īstenošanas laika plāns 2023.-2026. gads", kurā projekta personāls tiek monitorēts un uzskaitīts



7. Izmaksu/ ieguvumu analīze, tai skaitā ietekme uz pārvaldes darbinieku skaitu

	Eiropas Komisijas vadlīnijas paredz izmaksu/ieguvumu analīzi IKT projektos piesaistīt konkrētajai nozarei, kurā paredzēts IKT projekts. Šajā gadījumā var uzskatīt, ka projektam ir starpnozaru raksturs, un pirms projekta uzsākšanas nav iespējams noteikt tā ieguldījuma proporcijas dažādās nozarēs, tāpēc vadlīnijās izmaksu/ieguvumu analīzei tiek rekomendēts izmantot vispārējos rādītājus – galvenokārt finanšu un laika resursu ietaupījumus. 
Ņemot vērā daudzu Atveseļošanās un noturības mehānisma (turpmāk – ANM) projektu stratēģisko ievirzi, vadlīnijās norādīts, ka ANM projektiem var veikt vienkāršoto izmaksu/ieguvumu analīzi, neveicot kvantitatīvos aprēķinus, bet izceļot kvalitatīvos rādītājus.
Līdz ar to kvalitatīvie rādītāji plānoti šādi:
· pakalpojumu pārvaldība ir iekļaujoša, tiek ņemtas vērā visu sabiedrības grupu vajadzības un spējas – neveidojas sabiedrības grupas, kam pakalpojuma saņemšana ir apgrūtināta, vai kam pakalpojums pilnībā nav pieejams (gan fiziskā vidē – klātienē, gan elektroniskā vidē – attālināti);
· visiem iedzīvotājiem ir iespēja izmantot pakalpojumu, arī visnelabvēlīgākajā situācijā esošajām un neaizsargātākajām sabiedrības grupām, tostarp:
· personām ar zemiem ienākumiem – personām, kas nav materiāli pietiekami nodrošinātas digitālo tehnoloģiju iegādei;
· digitālās tehnoloģijas nepārzinošām personām – personām, kas nav kompetentas digitālo tehnoloģiju lietošanai, personas ar zemām digitālo tehnoloģiju prasmēm;
· personām ar funkcionāliem traucējumiem – personām, kas dažādu iemeslu dēļ nav spējīgas izmantot digitālās tehnoloģijas, vai kam ir apgrūtināta, vai neiespējama piekļuve pakalpojumam fiziskā vidē;
· ir paplašināts VPVKAC tīkls jaunos 99 punktos, īstenojot pakalpojumu piegādi vairākos līmeņos, sadarbojoties ar iestādēm un pašvaldībām, un izmantojot to savstarpēji papildinošās kompetences.
ANM paredz veicināt Eiropas Savienības dalībvalstu digitālo transformāciju, atbalstīt ekonomiku un mazināt ietekmi uz vidi. Šis projekts ir fundamentāls ANM plānā paredzēto digitālās transformācijas investīciju apguvē, tā nodrošinot pozitīvu ietekmi uz valsts pārvaldes attīstību un resursu izlietojumu.
Projektam ir ietekme uz valsts pārvaldes darbinieku skaitu – projekta ietvaros un uz projekta īstenošanas laiku tiks piesaistīti papildu darbinieki (nozares un sadarbības partneru īstenošanas personālam), izdevumi tiks segti no projekta finansējuma.
Projekta ieguvumu kvantitatīvais rādītājs 3 495 870 EUR plānots, balstoties uz šādu pieņēmumu:
	Sociālekonomiskais ieguvums
	Ekvivalents naudas izteiksmē (euro)
	Aprēķins

	Sabiedrības resursu ietaupījums, pakalpojumu klātienē piesakot vai saņemot atbalstu tā pieteikšanai pagasta / pilsētas VPVKAC
	3 495 870
	Ietaupītais laiks klātienes pakalpojuma saņemšanai pagasta / pilsētas VPVKAC, salīdzinot ar iestādes KAC nacionālās nozīmes attīstības centros, 2 stundas.
Ceļa izmaksas 3,50 EUR.
Vidējās darbinieka stundas izmaksas valstī, 14,36 euro/stundā (ieskaitot darba devēja valsts sociālās apdrošināšanas obligāto iemaksu likmi 23,59 %).
Viena klātienes apmeklējuma izmaksas: 2 * 14,36 + 3,50 = 32,22 EUR.
VPVKAC klātienē pieņemto valsts iestāžu groza pakalpojumu pieteikumu skaits 2025. gadā: 70 000.
VPVKAC kopējais skaits: 315
Projekta ietvaros izveidoto VPVKAC skaits: 99
Pieņemot, ka 31 % no kopējiem pieteikumiem līdz 2031. gadam tiek pieņemti jaunajos VPVKAC, ieguvums sastāda 3 495 870 EUR



Kopējais projekta lietderīgums: aprēķināts no projekta ieguvumiem kopsummā 3 495 870 EUR, atņemot investīcijas (ANM finansējums 1 934 297 EUR + valsts budžeta finansējums PVN 317 610 EUR + VPVKAC IS pilnveidotās funkcionalitātes nodrošināšanas un VPVKAC IS lietotāju atbalsta nodrošināšanas izdevumi 729 970 EUR no 2026. gada līdz 2031. gadam), iegūstot kopējo projekta lietderīgumu 513 993 EUR.



8. Cita būtiska informācija 

	Projekts tiek īstenots MK 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 4. pielikumā iekļautās programmas "1. Valsts pakalpojumu platformu attīstības programma" 2.1.2.1. investīcijas nolūkā "Digitālo pakalpojumu koplietošanas platformas attīstība, vienotās saziņas platformas attīstība un dokumentu pārvaldības platformu integrācija, Valsts un pašvaldības vienotā klientu apkalpošanas centru tīkla izvēršana un pakalpojuma sniegšanas atbalsta paplašināšana". 
Projekts atbalstīs reformu un investīciju virzienā “2.1. Valsts pārvaldes, t.sk. pašvaldību digitālā transformācija” paredzēto pakalpojumu piegādes centralizēto platformu un vienoto pārvaldību: pakalpojumu sniegšanas reformas atbalsts (VPVKAC), nodrošinot primāri digitālu pakalpojumu sniegšanas modeli ar uzsvaru uz valsts un pašvaldību pakalpojumu efektīvu pieejamību reģionos, t.sk. nodrošinot reģionālo klātienes atbalsta punktu izveidi (ANM plāna 545. rindkopa).
VPVKAC izvēršana un valsts pārvaldes pakalpojumu, t.sk. pakalpojumu vadības sistēmas attīstība ir iekļauta arī Digitālās transformācijas pamatnostādnēs 2021.-2027. gadam (apstiprinātas 2021. gada 7. jūlijā ar MK rīkojumu Nr. 490), lai veicinātu sabiedrības digitālo prasmju attīstību no pamatprasmēm līdz augsta līmeņa prasmēm, attīstot pakalpojumu daudzkanālu piegādes modeli.
Projekta un tā rezultātu ilgtspējas riski un to minimizēšanas pasākumi:
· Valsts budžeta programmā “Valsts budžeta uzturēšanas izdevumu transferts pašvaldībām” (publisko pakalpojumu pieejamības nodrošināšana saskaņā ar vienas pieturas aģentūras principu) esošā dotācija nesedz paplašinātā VPVKAC tīkla, pakalpojumu sniegšanas apjoma palielinājumu.
Ņemot vērā VPVKAC skaita plānoto pieaugumu, VARAM plāno papildu finansējumu VPVKAC tīkla darbībai pieprasīt normatīvajos aktos noteiktajā kārtībā.
· Valsts centrālās pārvaldes iestāžu zema interese uzticēt pakalpojumu sniegšanu VPVKAC tīklam.
VPVKAC pieredzes un labo piemēru popularizēšana pakalpojumu turētājiem. Atbilstoši MK 2022. gada 11. oktobra sēdes protokola Nr. 52 5. § 90. punktam klientu klātienes apkalpošanu tiem valsts pārvaldes pakalpojumiem, kur to atļauj pakalpojuma sniegšanas specifika, no 2027. gada 1. janvāra nodrošina Valsts un pašvaldību vienoto klientu apkalpošanas centru tīklā.
· Iedzīvotāju zema uzticēšanās attālinātā ierēdņa pakalpojuma izmantošanai.
VARAM 2023.-2024. gada organizēja informatīvu kampaņu par pakalpojumu pieejamību video kanālā, tā veicinot sabiedrības informētību un uzticēšanos pakalpojuma kanālam.
· VARAM esošā kapacitāte nepietiekama paplašinātā VPVKAC tīkla darbības koordinēšanai.
Atbilstoši MK 2022. gada 11. oktobra sēdes protokola Nr. 52 5. § 88. punktam, Valsts digitālās attīstības aģentūrā nodrošināma Pakalpojumu administratīvā centra izveide, veicot strukturālas izmaiņas Valsts digitālās attīstības aģentūrā un nepalielinot nodarbināto skaitu resorā. Centrs koordinēs VPVKAC tīkla darbību, pārņemot šo izpildfunkciju no VARAM.
Pašvaldību atteikums veidot VPVKAC, ņemot vērā, ka projektā līdzfinansēšanā tiek piemērota tāda pati proporcija kā MK 2023. gada 5. septembra noteikumos Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” - prasība ieguldīt 30 % līdzfinansējumu jaunu VPVKAC izveidei, kā arī, ņemot vērā apstākli, ka VPVKAC izveide ir brīvprātīga pašvaldības apņemšanās. Veicot projekta aktivitātes, tiks sasniegti investīcijas projekta mērķi un risinājumi nebūs tiešā veidā pieejami komersantiem un investīciju projekta īstenošanas rezultātā komersanti nevarēs gūt priekšrocības attiecībā pret citiem Eiropas Savienības komersantiem. VARAM kā finansējuma saņēmējam sniegtais atbalsts nav kvalificējams kā komercdarbības atbalsts, jo tas tiks piešķirts valsts deleģētas funkcijas veikšanai. Tāpat sadarbības partneri (pašvaldības un Ventspils valstspilsētas pašvaldības iestādi “Ventspils digitālais centrs”) nodrošina atbalsta sniegšanu valsts funkcijas veikšanai, un nekvalificējas kā atbalsts saimnieciskai darbībai un komercdarbības atbalsts.
VARAM apliecina, ka investīcijas projekta ietvaros komercdarbības atbalsts netiks sniegts. Investīcijas projekta līdzekļi tiks ieguldīti tikai:
 1) VPVKAC tīkla izvēršanā un 
 2) pakalpojumu pārvaldības risinājuma pilnveidē:
a)  paplašinot VPVKAC informācijas sistēmas Attālinātā ierēdņa videoiezvana moduli un Vienota iestāžu speciālistu pieejamības rindu pārvaldības sistēmas moduli koplietošanai;
b)  VPVKAC pakalpojumu pārvaldības risinājuma veiktspējas palielināšanai;
c)  VPVKAC pakalpojumu pārvaldības risinājuma testēšanai (funkcionalitāte, saskarnes, veiktspēja u.c.);
d)  drošības audita nosacījumu noteikšanai un tā organizēšanai;
e)  veiktspējas audita nosacījumu noteikšanai un tā organizēšanai;
f)  infrastruktūras un izmitināšanas nodrošināšanai;
g)  sistēmu un datu bāzu administrēšanai;
h)  pilnveidotās VPVKAC pakalpojumu pārvaldības risinājuma funkcionalitātes nodrošināšanai projekta laikā.
Projekta īstenošanas termiņš: 2026. gada 31. maijs



Lietotie saīsinājumi:
ANM – Atveseļošanas un noturības mehānisms
IKT – informācijas un komunikācijas tehnoloģijas
MK – Ministru kabinets
KAC – iestāžu klientu apkalpošanas centri vai struktūrvienības
Projekts – investīcijas 2.1.2.1.i. projekts Nr. 2.1.2.1.i.0/1/23/I/VARAM/011 "Pakalpojumu sniegšanas reformas atbalsts"
Portāls Latvija.gov.lv – valsts pārvaldes pakalpojumu portālā www.latvija.gov.lv
VARAM – Viedās administrācijas un reģionālās attīstības ministrija
VPVKAC – valsts un pašvaldību vienotie klientu apkalpošanas centri"	

